ai4bharat/Pralekha huggingface dataset:
وزارت دفاع
دفاعی پروڈکٹس کی اندرون ملک پیداوار
نئی دہلی:17 دسمبر،2021۔دفاع کے وزیر مملکت جناب اجے بھٹ نے آج لوک سبھا میں محترمہ ریتا بہوگنا جوشی کے ذریعے پوچھے گئے ایک سوال کے تحریری جواب میں اطلاع فراہم کی کہ21 اگست 2020 اور31 مئی 2021 کو بالترتیب 101 اور 108 آئٹمز پر مشتمل اندرون ملک تیار کردہ اشیاء کی دو مثبت فہرستیں جاری کی گئیں۔ یہ فہرستیں وزارت دفاع کی ویب سائٹ پر رکھی گئی ہیں تاکہ دفاعی صنعتی اڈے کو مسلح افواج کی ضروریات کو مؤثر طریقے سے پورا کرنے کے قابل بنایا جا سکے۔ اس اقدام کا ہندوستانی صنعت نے خیر مقدم کیا ہے۔
اندرون ملک تیار کردہ اشیاء کی مثبت فہرستوں میں دفاعی آلات شامل ہیں جو 2020 سے 2025 کے عرصے میں ڈیزائن، پیداوار اور تیار کیے جائیں گے۔ اس لیے اس موقع پر حقیقی بچت کا اندازہ لگانا ممکن نہیں ہو گا۔ تاہم دستیاب تخمینوں کے مطابق اندازہ لگایا گیا ہے کہ 2020 سے 2028 کے درمیان ہندستانی وینڈروں سے اندرون ملک تیار کی جانے والی اشیاء کی مثبت فہرستوں میں شامل ساڑھے تین لاکھ کروڑ روپے کی مالیت کا سامان منگوایا جائے گا۔
اندرون ملک تیار کی جانے والی اشیاء کی فہرستیں نہ صرف سادہ آلات پر مشتمل ہیں بلکہ کچھ اعلیٰ ٹیکنالوجی کے ہتھیاروں کے نظام جیسے آرٹلری گنز، وہیلڈ آرمرڈ فائٹنگ وہیکلز، لائٹ کامبیٹ ایئر کرافٹ، لائٹ کامبیٹ ہیلی کاپٹر، اگلی نسل کے میزائل ویسلز اور کارویٹس، لینڈ بیسڈ ہائی پاور ریڈارز، لینڈ بیسڈ شارٹ رینج زمین سے فضا میں مار کرنے والے میزائل، مختلف قسم کے سافٹ ویئر ڈیفائنڈ ریڈیوز وغیرہ شامل ہیں۔
گولہ بارود کو اندرون ملک بنانے پر بھی توجہ دی گئی ہے جو کہ بار بار کی ضرورت ہے۔ اندرون ملک تیار کرنے کو فروغ دینے کے اقدامات کے نتیجے میں اسپن آف کی تعداد کا امکان ہے۔ سب سے اہم ایک مقامی دفاعی پیداوار کے سلسلے میں ہندوستانی فوج کی خریداروں سے بلڈرس میں تبدیل ہونا اور بحیثیت قوم دفاعی نظام کے 'درآمد کار سے برآمد کار بننا' اور ملکی معیشت کو مستحکم کرنے کے ساتھ ساتھ روزگار کے بے شمار مواقع پیدا کرنا ہے۔ مثال کے طور پر دو دفاعی راہداریوں کے قیام اترپردیش اور تمل ناڈو میں ایک ایک دفاعی راہداری کا مقصد آنے والے سالوں میں روزگار پیدا کرنا ہے۔ وزارتِ دفاع کی طرف سے مثبت انڈیجنائزیشن کی فہرستیں وقتاً فوقتاً تمام اسٹیک ہولڈرز جیسے خدمات، ڈی آر ڈی او، ڈی ڈی پی اور نجی صنعت سے معلومات حاصل کرکے اور ان کو اکٹھا کرکے جاری کی جاتی ہیں۔
-----------------------
ش ح۔م ع۔ ع ن
U NO: 14441
(Visitor Counter : 73
جدید اور قابل تجدید توانائی کی وزارت
وزیر اعظم نے آر ای – انویسٹ 2020 کا افتتاح کیا
میگا واٹ سے گیگا واٹ کے منصوبے حقیقت میں بدل رہے ہیں : وزیر اعظم
بھارت کی قابلِ تجدید توانائی کی صلاحیت پچھلے چھ برسوں میں ڈھائی گنا بڑھی ہے : پی ایم
بھارت نے ثابت کر دیا ہے کہ ٹھوس ماحولیاتی پالیسیاں ، ٹھوس معیشت کی پالیسیاں ثابت ہو سکتی ہیں : پی ایم
وزیر اعظم جناب نریندر مودی نے ویڈیو کانفرنسنگ کے ذریعے قابلِ تجدید توانائی کی تیسری عالمی سرمایہ کاری میٹنگ اور نمائش  کا افتتاح کیا ۔ اس کانفرنس کا انعقاد نئی اور قابلِ تجدید توانائی کی وزارت کے ذریعے کیا گیا ہے ۔آر ای – 2020 انویسٹ کا موضوع ہے ، ‘‘ پائیدار توانائی میں تبدیلی کے لئے اختراعات ’’۔
وزیر اعظم نے ، اِس بات پر خوشی کا اظہار کیا کہ قابلِ تجدید توانائی کےسیکٹر میں بہت کم وقت میں پیداوار کی صلاحیت میگا واٹ سے گیگا واٹ پہنچ گئی ہے اور‘‘ایک سورج ، ایک دنیا ، ایک گرِڈ ’’ایک حقیقت بنتا جا رہا ہے ، جس پر اس سے پہلے کے ایڈیشنس میں تبادلۂ خیال کیا جا چکا ہے ۔ انہوں نے مزید کہا کہ پچھلے 6 برسوں میں بھارت ایک غیر معمولی سفر پر گامزن ہے ۔ انہوں نے اشارہ کیا کہ بھارت کی توانائی پیدا کرنے کی صلاحیت اور نیٹ ورک میں اِس بات کو یقینی بنانے کے لئے توسیع کی جا رہی ہے کہ بھارت کے ہر شہری کو بجلی تک رسائی حاصل ہو، تاکہ وہ اپنی مکمل صلاحیتوں کو بروئے کار لا سکے ۔ انہوں نے اِس بات کو اُجاگر کیا کہ آج بھارت کی قابلِ تجدید توانائی سے بجلی کی صلاحیت دنیا میں چوتھی سب سے بڑی صلاحیت ہے اور یہ تمام بڑے ملکوں کے درمیان تیزی سے بڑھ رہی ہے ۔ بھارت میں سر دست قابلِ تجدید توانائی کی صلاحیت 136 گیگا واٹ ہے ، جو ہماری کل صلاحیت کا تقریباً 36 فیصد ہے ۔
وزیر اعظم نے اِس بات پر خوشی کا اظہار کیا کہ 2017 ء سے بھارت کی قابلِ تجدید توانائی کی سالانہ صلاحیت میں اضافہ کوئلے پر مبنی حرارتی بجلی سے زیادہ ہو رہا ہے ۔ انہوں نے اِس بات کو اُجاگر کیا کہ پچھلے 6 برسوں میں بھارت کی قابلِ تجدید توانائی کی تنصیبی صلاحیت میں ڈھائی گنا اضافہ ہوا ہے۔ انہوں نے کہا کہ قابلِ تجدید توانائی میں پہلے سرمایہ کاری نے ، جبکہ یہ اتنی سستی نہیں تھی ، اُس پیمانے کو حاصل کرنے میں مدد کی ہے ، جس سے لاگت کو کم کیا جا سکا ہے ۔انہوں نے کہا کہ ہم دنیا کو دکھا رہے ہیں کہ ٹھوس ماحولیاتی پالیسیاں ، ٹھوس معیشت کے لئے بھی مفید ہو سکتی ہیں ۔ انہوں نے کہا کہ ہم نے اِس بات کو یقینی بنایا ہے کہ توانائی کی کار کردگی صرف ایک وزارت یا محکمے تک محدود نہ رہے ، بلکہ اِسے پوری حکومت کے لئے ہدف بنایا گیا ہے ۔ ہماری تمام پالیسیوں میں توانائی کی صلاحیت کے حصول کو زیرِ غور رکھا گیا ہے ۔
وزیر اعظم نے کہا کہ کار کردگی سے مربوط مراعات  کی الیکٹرانک کی مینو فیکچرنگ میں اسکیم کی کامیابی کے بعد ہم نے اعلیٰ صلاحیت والے سولر ماڈیولس کو ، اِسی طرح کی مراعات دینے کا فیصلہ کیا ہے ۔ انہوں نے زور دے کر کہا کہ ‘‘ کاروبار میں آسانی ’’ کو یقینی بنانا ہماری اولین ترجیح ہے اور سرمایہ کاروں کی سہولت کے لئے پروجیکٹ ترقیاتی سیل قائم کئے گئے ہیں ۔ انہوں نے اعلان کیا کہ اگلی دہائی کےلئے وسیع قابلِ تجدید توانائی کے منصوبے ہیں ،جن سے امید ہے کہ 20 ارب ڈالر سالانہ کے قریب کاروباری امکانات پیدا ہوں گے ۔ انہوں نے سرمایہ کاروں ، ڈیولپرس اور کاروباریوں کو بھارت کے قابلِ تجدید توانائی کے سفر میں شامل ہونے کی دعوت دی ۔
وزیراعظم کا دفتر
وزیراعظم نریندر مودی نے انٹیل کے سی ای او پیٹ گیلسنگر کے ساتھ میٹنگ کی
وزیر اعظم جناب نریندر مودی نے انٹیل کے سی ای او گیلسنگر کے ساتھ میٹنگ کی اور ٹیک اور تحقیق کے علاوہ اختراع سے متعلق موضوعات پر تبادلہ خیال کیا۔ انہوں نے ہندوستان کے تئیں پیٹ گیلسنگر کی پُرامیدی کی بھی تعریف کی ۔
انٹیل کے سی ای او کے ٹویٹ کے ایک جواب میں وزیراعظم نے کہا :
آپ سے مل کر مجھے خوشی ہوئی ایٹ پی گیلسنگر ، ہم نے ٹیک تحقیق اور اختراع سے متعلق موضوعات پر کافی مثبت بحث کی ۔ میں بھارت کے تئیں آپ کی پرامیدی کی تعریف کرتا ہوں۔
زراعت اور کاشتکاروں کی فلاح و بہبود کی وزارت
باجرے کے بین الاقوامی سال سے قبل ، وزارت زراعت نے قدیم اور فراموش کردہ سنہرے اناج کے بارے میں بیداری پیدا کرنے کی غرض سے مختلف تقریبات کا اہتمام کیا
متعدد مسابقتی پروگرام لانچ کیے گئے ہیں، ان میں سے کچھ ابھی جاری ہیں اور متعدد پروگراموں کو مائی گو پلیٹ فارم پر لانچ کیا جائے گا
مائی گو سے رابطہ اسے ایک عوامی تحریک بننے کے لیے مدد فراہم کرانے میں ایک اہم کردار ادا کرے گا
قدیم اور فراموش کردہ سنہرے اناجوں کے بارے میں ملک میں بیداری پیدا کرنے اور اس سلسلے میں شمولیت اختیار کرنے کا احساس جگانے کے لیے، زراعت اور کاشتکاروں کی فلاح و بہبود کے محکمہ کے ذریعہ باجرے کے بین الاقوامی سال 2023 سے قبل مائی گو پلیٹ فارم پر متعدد تقریبات اور پہل قدمیوں کا آغاز کیا گیا ہے۔
مختلف مسابقتی پروگراموں کی تنظیموں کے توسط سے بیداری پیدا کرنے کے لیے مائی گو پلیٹ فارم ایک ازحد اہم اور کامیاب وسیلہ بن چکا ہے۔ مائی گو کے ساتھ رابطہ اسے ایک عوامی تحریک بننے کے لیے مدد فراہم کرانے میں ایک اہم کردار ادا کرے گا۔ ملک کے خلاقانہ جذبے کو بروئے کار لانے اور دلچسپی پیدا کرنے کے لیے متعدد مسابقتی پروگرام پہلے ہی لانچ کیے جا چکے ہیں، ان میں سے کچھ ابھی جاری ہیں اور متعدد پروگراموں کو مستقبل میں مائی گو پلیٹ فارم پر لانچ کیا جائے گا۔ مقابلوں کے بارے میں تفصیلات مائی گو کی ویب سائٹ https://www.mygov.in/ پر دستیاب ہیں۔
’انڈیاز ویلتھ، ملیٹس فار ہیلتھ‘ کے عنوان سے 5 ستمبر 2022 کو تصاویر پر مبنی کہانی ڈیزائن کرنے کے ایک مقابلے کا اہتمام کیا گیا، اور اس کا مقصد عوام کے درمیان بیداری پیدا کرنے کی غرض سے باجرے کے صحتی فوائد کو سامنے لانا تھا۔ اس مقابلے کا اختتام 5 نومبر 2022 کو ہوگا اور اسے اب تک حوصلہ افزا ردعمل حاصل ہوا ہے۔
باجرا اسٹارٹ اپ اننوویشن چیلنج 10 ستمبر 2022 کو شروع کیا گیا۔ یہ پہل قدمی نوجوان اذہان کو باجرا ایکو نظام میں موجودہ مسائل کے سلسلے میں تکنیکی/کاروباری حل پیش کرنے کے لیے ترغیب فراہم کرتی ہے۔ یہ اختراعی چیلنج 31 جنوری 2023 تک کھلارہے گا۔
مائٹی ملیٹس کوئز کو حال ہی میں شروع کیا گیا تھا، جس میں پوچھے گئے سوال باجرے اور اس کے فوائد پر مبنی تھے اور اسے بھی زبردست ردعمل حاصل ہوا۔ یہ مقابلہ 20 اکتوبر 2022 کو ختم ہوگا۔ اسے 20 سے 30 اگست 2022 کے درمیان 57779 پیج ویوز اور 10824 داخلے حاصل ہوئے۔
باجرے کی اہمیت پر ایک آڈیو نغمہ اور دستاویزی فلم کے لیے بھی ایک مقابلہ جلد ہی شروع کیا جائے گا۔
باجرے کے بین الاقوامی سال 2023 کے لیے لوگو اور نعرے سے متعلق مقابلے کا اہتمام پہلے ہی کیا جا چکا ہے اور فاتحین کا اعلان جلد ہی کیا جائے گا۔ حکومت ہند جلد ہی بین الاقوامی باجرا سال 2023 کے اہم موقع پر لوگو اور نعرہ جاری کرے گی۔
پس منظر
اقوام متحدہ کی جنرل اسمبلی نے سال 2023 کو باجرے کا بین الاقوامی سال قرار دیا ہے۔ اسے اقوام متحدہ کی تجویز کے ذریعہ اپنایا گیا تھا جس کی قیادت بھارت نے کی اور 70 سے زائد ممالک نے اس کے لیے حمایت پیش کی۔ یہ دنیا بھر میں باجرے کی اہمیت ، ہمہ گیر زراعت میں اس کے کردار اور ایک اعلیٰ اوربہترین خوردنی اشیاء کے طور پر اس کے فوائد کے بارے میں بیداری پیدا کرنے میں مدد فراہم کرے گا۔ بھارت 170 لاکھ ٹن سے زائد کے بقدر پیداواریت کے ساتھ باجرے کا عالمی مرکز بننے کے راستے پر آگے بڑھ رہا ہے اور ایشیا میں پیدا ہونے والے باجرے کا 80 فیصد سے زائد حصہ پیدا کرتا ہے۔ ان اناجوں کے لیے سب سے پہلے شواہد سندھ کی تہذیب میں پائے گئے ہیں اور یہ کھانے کے لیے استعمال کیے جانے والے اولین پودوں میں سے ایک تھے۔ اس کی کاشت تقریباً 131 ممالک میں کی جاتی ہے اور یہ ایشیا اور افریقہ میں تقریباً 60 کروڑ لوگوں کا روایتی کھانا ہے۔
کامرس اور صنعت کی وزارتہ
اسٹارٹ اپ ایکو سسٹم کے لئے تعاون سے متعلق ریاستوں کی درجہ بندی کے نتائج کل جاری کئے جائیں گے
نئی دہلی، 10 /ستمبر 2020 ۔ ریل اور صنعت و تجارت کے وزیر جناب پیوش گوئل کی موجودگی میں مواصلات، الیکٹرانکس و اطلاعاتی ٹیکنالوجی اور قانون و انصاف کے مرکزی وزیر جناب روی شنکر پرساد اسٹارٹ اپ ایکو سسٹم کے تعاون سے متعلق ریاستوں کی درجہ بندی کے دوسرے ایڈیشن کے نتائج ایک ورچول تفویض انعامات تقریب کے توسط سے 11 ستمبر 2020 کو دوپہر 3 بجے نیشنل میڈیا سینٹر، نئی دہلی میں جاری کریں گے۔ شہری ہوابازی، ہاؤسنگ اور شہری امور کے وزیر مملکت  جناب پردیپ سنگھ پوری اور صنعت و تجارت کے مرکزی وزیر مملکت جناب سوم پرکاش بھی اس موقع پر موجود ہوں گے۔ سبھی ریاستوں اور مرکز کے زیر انتظام علاقوں کے وزراء اور سینئر سرکاری اہلکار اس پروگرام میں ویڈیو کانفرنسنگ کے ذریعے حصہ لیں گے۔
صنعت اور داخلی تجارت کے فروغ کے محکمے  نے ریاستوں اور مرکز کے زیر انتظام علاقوں کے درمیان مسابقت کو فروغ دینے اور اسٹارٹ اپ ایکو سسٹم کے تناظر میں سرگرمی سے کام کرنے کے لئے ریاستوں کی اسٹارٹ اپ رینکنگ کے دوسرے ایڈیشن کا اہتمام کیا۔ پروگرام کا تصور اس شکل میں کیا گیا ہے کہ اس سے ریاستوں کی صلاحیتوں کو فروغ ملے گا، ریاستیں باہمی تعاون کے ذریعے اپنے تجربات مشترک کرنے کے لئے حوصلہ پائیں گی اور اس سے پالیسی سازی اور اس کے نفاذ میں مدد ملے گی۔
ریاستی اسٹارٹ اپ رینکنگ فریم ورک 2019 میں 7 وسیع اصلاحات کے شعبے ہیں جس میں 30 ایکشن پوائنٹ ہیں۔ ان ایکشن پوائنٹ میں شامل ہیں، ادارہ جاتی تعاون، آسان نفاذ، سرکاری خرید کے معیارات میں رعایت، انکیوبیشن سپورٹ، بیج فنڈنگ سپورٹ، وینچر فنڈنگ سپورٹ اور بیداری و رسائی۔ رینکنگ کے عمل میں یکسانیت لانے اور معیار کاری کو یقینی بنانے کے لئے ریاستوں اور مرکز کے زیر انتظام علاقوں کو دو گروپوں میں تقسیم کیا گیا ہے۔ دہلی کو چھوڑکر سبھی مرکز کے زیر انتظام علاقے اور آسام کو چھوڑکر شمال مشرق کی سبھی ریاستیں، ایک گروپ میں ہیں، جبکہ دیگر سبھی ریاستوں کو دوسرے گروپ میں رکھا گیا ہے۔
اس مشق میں کل 22 ریاستوں اور 3 مرکز کے زیر انتظام علاقوں نے حصہ لیا۔ اسٹارٹ اپ ایکو سسٹم کے آزاد ماہرین پر مشتمل ایک ایویلیویشن کمیٹی نے مختلف معیارات پر ردعمل کا تفصیلی تجزیہ کیا۔ کئی معیارات کے تحت مستفیدین سے راست فیڈبیک حاصل کئے گئے۔ نفاذ کی سطح پر حقیقت کا پتہ لگانے کے لئے مستفیدین کو 11 الگ الگ زبانوں میں 60000 سے زیادہ کال کئے گئے۔
زراعت اور کاشتکاروں کی فلاح و بہبود کی وزارت
گھنی زراعت
زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں آج ایک سوال کے تحریری جواب میں بتایا کہ گھنی زراعت کی زمین سے متعلق ابھی تک کوئی تخمینہ یا مطالعہ نہیں کیا گیا ہے۔ البتہ آم، امردو، لیچی، انار، سیب، کھٹے اور رس والے پھلوں کی زیادہ گھنی پودکاری کو باغبانی کے مربوط فروغ سے متعلق مشن کی طرف سے مدد دی جاتی ہے۔ یہ مربوط مشن مرکز کی طرف سے اسپانسر کی ہوئی ایک اسکیم ہے، جس پر زراعت کی وزارت اور ایف ڈبلیو 2014-15 سے عمل درآمد کررہی ہے۔ ایم آئی ڈی ایچ کے تحت گھنی پودکاری میں ایک اعشاریہ ایک- پانچ لاکھ ہیکٹیر رقبے پر یہ پودکاری کی جاتی ہے، جس کے لیے 2014-15 سے لے کر 2022-23 تک 189 اعشاریہ سات-آٹھ کروڑ روپے فراہم کیے گئے۔
ریاست وار تفصیلات مندرجہ ذیل ہیں:
|
|
نمبر شمار
|
|
ریاست
|
|
رقبہ 
|
|
مالی امداد 
|
|
1
|
|
آندھرا پردیش
|
|
21458.77
|
|
3224.07
|
|
2
|
|
بہار
|
|
5184.58
|
|
1365.65
|
|
3
|
|
چھتیس گڑھ
|
|
96.6
|
|
12.7
|
|
4
|
|
گوا
|
|
1.65
|
|
2.52
|
|
5
|
|
گجرات
|
|
29968.86
|
|
4856.23
|
|
6
|
|
ہریانہ
|
|
107.52
|
|
28.78
|
|
7
|
|
جھارکھنڈ
|
|
20
|
|
2.4
|
|
8
|
|
کرناٹک
|
|
7460.31
|
|
952.2
|
|
9
|
|
کیرالہ
|
|
401.42
|
|
95.53
|
|
10
|
|
مدھیہ پردیش
|
|
920.88
|
|
269.17
|
|
11
|
|
مہاراشٹر
|
|
217.39
|
|
29.68
|
|
12
|
|
اوڈیشہ
|
|
888.54
|
|
87.89
|
|
13
|
|
پڈوچیری
|
|
1.2
|
|
0.27
|
|
14
|
|
پنجاب
|
|
126.7
|
|
10.86
|
|
15
|
|
راجستھان
|
|
620.91
|
|
88.21
|
|
16
|
|
تمل ناڈو
|
|
10723.77
|
|
1223.81
|
|
17
|
|
تلنگانہ
|
|
12506.4
|
|
1325.46
|
|
18
|
|
اترپردیش
|
|
453.79
|
|
63.48
|
|
19
|
|
مغربی بنگال
|
|
7822.15
|
|
970.36
|
|
20
|
|
اروناچل پردیش
|
|
970
|
|
279.87
|
|
21
|
|
آسام
|
|
2305
|
|
651.4
|
|
22
|
|
ہماچل پردیش
|
|
799.74
|
|
240.99
|
|
23
|
|
جموں و کشمیر
|
|
341.5
|
|
105.96
|
|
24
|
|
لداخ
|
|
95.5
|
|
8.85
|
|
25
|
|
منی پور
|
|
1662.3
|
|
467.1
|
|
26
|
|
میگھالیہ
|
|
569
|
|
164.43
|
|
27
|
|
میزورم
|
|
2875
|
|
789.5
|
|
28
|
|
ناگالینڈ
|
|
1995
|
|
507.73
|
|
29
|
|
سکم
|
|
288.58
|
|
80.27
|
|
30
|
|
تری پورہ
|
|
2884
|
|
688.1
|
|
31
|
|
اتراکھنڈ
|
|
1310
|
|
384.14
|
||
|
کل میزان
|
|
115077.06
|
|
18977.61
محنت اور روزگار کی وزارت
لیبر بیورو نے کل ہند سروے کرنے کے لئے بی ای سی آئی ایل کے ساتھ سروس لیول کے معاہدے پر دستخط کیے
نئی دہلی: 19،مارچ، 2021: محنت اور روزگار کی وزارت کے تحت کام کرنے والے دفتر لیبر بیورو اور وزارت اطلاعات و نشریات کے تحت حکومت ہند کی کمپنی براڈکاسٹ انجینئرنگ کنسلٹنٹس انڈیا لمیٹڈ  نے مہاجر ورکوں اور کل ہند سہ ماہی اسٹیبلشمنٹ پر مبنی روزگار سروے  کا انعقاد کرنے کے لئے لیبر بیورو کو تکنیکی اور افرادی قوت کی مدد فراہم کرنے کے لئے سروس کی سطح کے معاہدے پر دستخط کیے۔
جناب ڈی پی ایس نیگی، ڈائریکٹر جنرل، لیبر بیورو اور جناب جارج کروویلا، سی ایم ڈی، بی ای سی آئی ایل نے محنت اور روزگار کے وزیر مملکت  جناب سنتوش کمار گنگوار اور جناب اپوروا چندر کی موجودگی میں سروس سطح کے معاہدے پر دستخط کیے۔
معاہدے پر دستخط انفارمیشن ٹیکنالوجی سے چلنے والے سروے کے میدان میں ایک نئے دور کی شروعات کا اشارہ ہے۔ لیبر بیورو کے ذریعہ کئے جانے والے سروے کو بی ای سی آئی ایل کے ذریعہ فراہم کردہ ٹکنالوجی کے ساتھ مربوط کیا جائے گا، جس سے سروے کی تکمیل کے لئے وقت میں کم از کم 30-40 فیصد تک کمی واقع ہو گی۔وزارت نے نئے متعارف کرائے گئے زمرے 'مقررہ مدت کے روزگار‘  کے نفاذ کے لئے فیصلہ کیا ہے کہ آئی ٹی پارٹنر کے ذریعے ان سروے میں مدد فراہم کرنے والی افرادی قوت کو مقررہ مدت کا روزگار پیش کیا جائے گا۔ مقررہ مدت کا روزگار حالیہ لیبر ضابطے میں ایک تاریخی قدم ہے جو مستقل کارکنوں کے ساتھ برابری کا سلوک فراہم کرتے ہوئے ایک مقررہ مدت کے لئے رکھے گئے مزدوروں کو مختلف فوائد فراہم کرے گی۔
معاہدے پر دستخط ہونے پر اپنی خوشی کا اظہار کرتے ہوئے جناب سنتوش کمار گنگوار نے کہا کہ "یہ سروے حکومت کو باضابطہ اور غیر رسمی اداروں میں مہاجر کارکنوں اور روزگار کی صورتحال اور اہم اعداد و شمار فراہم کرنے میں انتہائی مفید اور انقلابی تبدیلی لانے والے ثابت ہوں گے۔ مجھے خوشی ہے کہ بروقت اور تیز نتائج کو حاصل کرنے کے لئے بیورو دستیاب جدید ترین ٹکنالوجی کے ساتھ سروے کے کام کو مربوط کررہا ہے۔
محنت اور روزگار کے سکریٹری جناب اپوروو چندر نے کہا کہ کسی بھی ڈیٹا بیس کی افادیت اس کی درستگی اور ٹائم لائن میں مضمر ہے۔ مجھے یقین ہے کہ ٹکنالوجی کے استعمال سے بیورو ان سروے کے تحت تیار کردہ اعداد و شمار میں زیادہ سے زیادہ درستگی اور ٹائم لائن کو حاصل کرے گا۔
جناب جارج کروویلا، سی ایم ڈی، بی ای سی آئی ایل  نے محنت و روزگار کے وزیر، سکریٹری ، لیبر بیورو کے ڈی جی اور وزارت کے دیگر اعلی افسران کو یقین دلایا کہ ان کا ادارہ تفویض کردہ سروے کے اس کام کو متوقع معیار کے ساتھ بروقت مکمل کرے گا اور کوئی کسر نہیں چھوڑے گا۔
اس موقع پر پر اظہار خیال کرتے ہوئے لیبر بیورو کے ڈائریکٹر جنرل جناب ڈی پی ایس نیگی نے کہا کہ یہ پہلی بار ہوا ہے کہ کسی ادارے کے ذریعہ اتنے بڑے پیمانے پر اس طرح کے سروے کئے جائیں گے۔ انہوں نے یہ بھی بتایا کہ اس سال بیورو مہاجر ورکروں، گھریلو ملازمین، ای کیو ای ای ایس، پیشہ ور افراد کے ذریعہ پیدا کردہ روزگار اور ٹرانسپورٹ کے شعبے میں پیدا ہونے والی ملازمت سے متعلق پانچ کل ہند سروے شروع اور مکمل کرے گا۔ یہ کل ہند سروے روزگار اور لیبر کی فلاح و بہبود کے لئے صحیح پالیسیاں وضع کرنے کے لئے بہت سارے اعداد و شمار تیار کرے گی۔
ش ح۔م ع۔ ع ن
U NO: 2770
(Visitor Counter : 87
وزارت دفاع
آپریشن سمندر سیتوINS-II جلشوا،برونئی اور سنگاپور سے آکسیجن سلینڈرس اور وینٹی لیٹرس سمیت کوویڈ -19 سے متعلق اہم ریلیف کا سامان لےکر وشاکھا پٹنم پہنچا
بھارتی بحریہ کے ذریعہ شرو ع کئے گئے کوویڈ سے متعلق ریلیف کے جاری ’’سمندر سیتو۔II‘‘ کے حصہ کے طور پر آئی این ایس جلشوا برونئی اور سنگاپور سے 18 کرایو جینک آکسیجن ٹینکرس اور 3650 آکسیجن سلینڈرس اور 39 وینٹی لیٹرس سمیت کوویڈ سے متعلق دیگر طبی سازو سامان لےکر 23 مئی 2021 کو وشاکھا پٹنم پہنچا۔ 18 میں سے 15 کرایو جینک آکسیجن ٹینکس میں رقیق طبی آکسیجن بھری ہوئی ہے۔
آکسیجن کینٹنرس اور وینٹی لیٹرس سمیت کوویڈ سے متعلق ریلیف کے سامان کیلئے بھارت کے مشنوں نے سہولت فراہم کی ہے اور سامان کی اس کھیپ کو مختلف ریاستوں میں سرکاری ایجنسیوں اور غیر ساری تنظیموں کے سپرد کیا جارہا ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد206کروڑ21لاکھ سے تجاوزکرگئی
12سے14سال کی عمر کےبچوں کو3کروڑ 94 لاکھ سے زیادہ پہلا ٹیکہ لگایا جاچکا ہے
بھارت میں سردست 1,34,933مریض زیر علاج ہیں
گذشتہ 24 گھنٹوں میں18,738نئے معاملات درج کئے گئے
سردست شفایابی کی شرح98.50 فیصد ہے
متاثرہ پائے جانے والے مریضوں کی ہفتہ واری شرح4.63فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کیمجموعی تعداد206کروڑ21 لاکھسے تجاوز کر گئی ہے۔ملک بھر میں2,73,73,255سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3 کروڑ 94 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10412498
|
|
دوسری خوراک
|
|
10093737
|
|
احتیاطی خورک
|
|
6444506
|
|
صف اوّل کے کارکنان
|
|
پہلی خوراک
|
|
18431791
|
|
دوسری خوراک
|
|
17677342
|
|
احتیاطی خورک
|
|
12518864
|
|
12 سے 14 سال کی عمر کےنوعمر بچے
|
|
پہلی خوراک
|
|
39489966
|
|
دوسری خوراک
|
|
28681465
|
|
15 سے 18 سال کی عمر کے نوجوان
|
|
پہلی خوراک
|
|
61352619
|
|
دوسری خوراک
|
|
51469424
|
|
18 سے 44 سال کی عمر کے افراد
|
|
پہلی خوراک
|
|
559776129
|
|
دوسری خوراک
|
|
509883638
|
|
احتیاطی خوراک
|
|
32047109
|
|
45 سے 59 سال کی عمر کے افراد
|
|
پہلی خوراک
|
|
203732885
|
|
دوسری خوراک
|
|
195523956
|
|
احتیاطی خوراک
|
|
20463205
|
|
60 سال سے زیادہ عمر کے افراد
|
|
پہلی خوراک
|
|
127471016
|
|
دوسری خوراک
|
|
122192952
|
|
احتیاطی خوراک
|
|
34516309
|
|
احتیاطی خوراک
|
|
10,59,89,993
|
|
میزان
|
|
2,06,21,79,411
سردست ملک بھر میں زیر علاج مریضوں کی تعداد1,34,933ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا0.31 فیصد ہیں ۔
ملک بھر میں شفایابی کی شرح98.50 فیصد ہوگئی ہے۔ پچھلے 24 گھنٹے میں18,558مریض روبہ صحت ہوئے ہیں۔ اس کے ساتھ ہی اب تک شفایاب ہونے والوں کی مجموعی تعداد 4,34,84,110ہوگئی ہے۔
گزشتہ 24 گھنٹے کے دورا ن18,738 نئے معاملے درج ہوئے ہیں۔
گذشتہ 24 گھنٹے میں مجموعی طور پر3,72,910 کووڈ-19 کے نمونوں کی جانچ کی گئی ۔بھارت میں اب تک مجموعی طور پر87 کروڑ 79 لاکھ سے زیادہ نمونوں کی جانچ کی جاچکی ہے۔
ملک بھر میں سردستمتاثرپائے جانےوالےافراد کی ہفتہ وار شرح سردست4.63 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح5.02فیصد ہے۔
کابینہ سکریٹریٹ
کابینہ سکریٹری جناب راجیو گوبا کی صدارت میں بحران کے بندوبست سے متعلق قومی کمیٹی  کی میٹنگ ہوئی اور خلیج بنگال پر امکانی سمندری طوفان سے نمٹنے کے لئے تیاریوں کا جائزہ لیا گیا
کابینہ سکریٹری جناب راجیو گوبا کی صدارت میں بحران کے بندوبست سے متعلق قومی کمیٹی  نے آج میٹنگ کی اور خلیج بنگال پر ممکنہ طوفان سے نمٹنے کے لئے مرکزی وزارتوں/ایجنسیوں اور ریاستی/ یو ٹی حکومتوں کی تیاریوں کا جائزہ لیا۔
بھارت کے محکمہ موسمیات کے ڈائریکٹر جنرل  نے کمیٹی کو خلیج بنگال پر موسمی نظام کی موجودہ حالت کے بارے میں آگاہ کیا ہے ، جس کے شمال کی طرف بڑھنے اور 24 اکتوبر کو شدید ہوکر طوفان میں بدلنے کا امکان ہے۔ اس کے بعد، اس کے شمال مشرق میں پیش رفت کرتے ہوئے مغربی بنگال – بنگلہ دیش کے ساحل پر 25 اکتوبر تک پہنچنے اور اڈیشہ کے ساحل سے ٹکرانے کی امید ہے۔ اس کا امکان ہے کہ یہ 25 اکتوبر کی نصف شب کے قریب بنگلہ دیش اور اس سے ملحقہ مغربی بنگال کے ساحلوں کو عبور کرے گا ۔
اڈیشہ، مغربی بنگال اور انڈمان و نکوبار جزائر کے چیف سکریٹریوں اور آندھرا پردیش کے اسپیشل چیف سکریٹری نے کمیٹی کو طوفان کے ممکنہ راستے میں رہنے والی آبادی کی حفاظت کے لئے مقامی انتظامیہ کی جانب سے کی جارہی تیاریوں اور اقدامات سے آگاہ کیا۔ سمندر میں جانے والے ماہی گیروں کو واپس آنے اور دوسروں کو سمندر میں نہ جانے کے لئے خبردار کیا گیا ہے۔
این ڈی آر ایف نے اپنی ٹیمیں ریاستوں کو مہیا کر دی ہیں اور اضافی ٹیمیں بھی تیار رکھی جا رہی ہیں۔ فوج اور بحریہ کی بچاؤ اور امدادی ٹیموں کو جہازوں اور ہوائی جہازوں کے ساتھ تیار رکھا گیا ہے۔
ریاستوں اور مرکزی ایجنسیوں کی تیاریوں کا جائزہ لیتے ہوئے ، جناب راجیو گوبا نے زور دیا کہ ریاستی/ مرکز کے زیر انتظام حکومتوں کے متعلقہ افسران اور مرکزی ایجنسیوں کے متعلقہ افسران کو احتیاطی تدابیر اختیار کرنی چاہئیں۔ ہمارا مقصد جانی نقصان کو صفر پر رکھنا اور بجلی اور ٹیلی کمیونیکیشن جیسے املاک اور بنیادی ڈھانچے کے کم سے کم نقصان کو یقینی بنانا اور اس بنیادی ڈھانچے کو نقصان پہنچنے کی صورت میں اسے کم سے کم وقت میں بحال کرنے کا ہونا چاہیے۔
کابینہ سیکریٹری نے کہا کہ سمندر میں موجود ماہی گیروں کو واپس بلایا جائے اور اس بات کو یقینی بنایا جائے کہ طوفان سے قبل لوگوں کو خطرے والے علاقوں سے بروقت باہر نکال لیا جائے۔ کابینہ سکریٹری نے ریاستی / مرکز کے زیر انتظام حکومتوں کو یقین دلایا کہ تمام مرکزی ایجنسیاں پوری طرح تیار ہیں اور مدد کے لئے دستیاب ہوں گی۔
میٹنگ میں اڈیشہ، مغربی بنگال اور انڈمان و نکوبار جزائر کے چیف سکریٹریوں اور آندھرا پردیش کے خصوصی چیف سکریٹری، وزارت داخلہ اور بجلی کے سکریٹریز اور ٹیلی کام کے محکمے کے نمائندے، این ڈی ایم اے اور سی آئی ایس سی آئی ڈی ایس کے ممبر سکریٹریز، این ڈی آر ایف کے ڈی جی ، آئی ایم ڈی کے ڈی جی ، کوسٹ گارڈ کے ڈی جی اور وزارت داخلہ کے اعلیٰ حکام نے شرکت کی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11758
(Visitor Counter : 59
بہت چھوٹی، چھوٹی اور درمیانی صنعتوں کی وزارت
مائیکرو اینڈ اسمال انٹرپرائزز کلسٹر ڈیولپمنٹ پروگرام  کے نئے رہنما خطوط کو منظوری دی گئی
حکومت نے مائیکرو اینڈ اسمال انٹرپرائزز کلسٹر ڈیولپمنٹ پروگرام  کے نئے رہنما خطوط کو منظوری دے دی ہے، جو 15ویں مالیاتی کمیشن سائیکل  کے دوران نافذ ہوں گے۔ اس اسکیم کا مقصد مندرجہ ذیل کارروائیوں کے ذریعہ مائیکرو اورا اسمال انٹرپرائزز کی مسابقت اور پیداواری صلاحیت کو بڑھانا ہے :
- مشترکہ سہولتی مراکز : مرکزی حکومت کی گرانٹ 5.00 کروڑ سے 10.00 کروڑروپئے تک کے پروجیکٹ کی لاگت کے 70فیصد تک اور 10.00 کروڑ روپے سے 30.00 کروڑ روپئے کے پروجیکٹ کی لاگت کے 60فیصد تک محدودرہے گی ۔شمال مشرق اور پہاڑی ریاستوں، جزائری علاقوں، امنگوں والے اضلاع کے معاملے میں، سرکاری گرانٹ 5.00 کروڑ روپئے سے 10.00 کروڑ روپئے پروجیکٹ لاگت کا 80 فیصد ہوگی، اور 10.00 کروڑ روپے سے 30.00 کروڑ روپئے کے پروجیکٹ کی لاگت کا 70فیصد تک ہوگی ۔30 کروڑروپئے سے زیادہ پروجیکٹ لاگت کے ساتھ سی ایف سی کےلیے پروجیکٹ پر بھی غور کیا جائے گا لیکن سرکاری امداد کا حساب زیادہ سے زیادہ 30.00 کروڑ روپےکے اہل پروجیکٹ لاگت کو مدنظر رکھتے ہوئے کیا جائے گا۔
- انفراسٹرکچر ڈیولپمنٹ: نئے انڈسٹریل اسٹیٹ / فلیٹڈ فیکٹری کمپلکس کے قیام کے لیے مرکزی حکومت کی گرانٹ 5کروڑ سے 15 کروڑپئے کےپروجیکٹ لاگت کے 60فیصد تک محدود رہے گی اور موجودہ انڈسٹریل اسٹیٹ /فلیٹڈفیکٹری کمپلکس کی تجدید کاری کےلیے گرانٹ 5.00 کروڑ روپئے سے 10.00 کروڑ روپے تک کے پروجیکٹ لاگت کا 50 فیصد ہوگی۔ شمال مشرق اور پہاڑی ریاستوں، جزائری علاقوں، امنگوں والے اضلاع کے معاملے میں، نئے انڈسٹریل اسٹیٹ / فلیٹڈ فیکٹری کمپلکس کے قیام کے لیے مرکزی حکومت کی گرانٹ 5کروڑ سے 15 کروڑپئے کےپروجیکٹ لاگت کا 70فیصد تک ہوگی گی اور موجودہ انڈسٹریل اسٹیٹ /فلیٹڈفیکٹری کمپلکس کی تجدید کاری کےلیے گرانٹ 5.00 کروڑ روپئے سے 10.00 کروڑ روپے تک کے پروجیکٹ لاگت کا 60فیصد ہوگی ۔10سے 15کروڑ روپئے سے زیادہ کی لاگت کےپروجیکٹ کے ساتھ آئی ڈی کے لیے پروجیکٹ پر بھی غور کیا جائے گا لیکن سرکاری امداد کا حساب زیادہ سے زیادہ10سے 15 کروڑ روپےکے اہل پروجیکٹ لاگت کو مدنظر رکھتے ہوئے کیا جائے گا۔
ایم ایس ای –سی ڈی پی کے نئے رہنما خطوط ڈی سی کے دفتر کی ویب سائٹ پر دستیاب ہیں۔